এই দৃশ্যটো অগ্নিপথ ছবিখন চোৱা প্ৰতিগৰাকী লোকৰে মনত আছে। কিন্তু এই দৃশ্যটোকে কোৰোনাৰ প্ৰতি সজাগতা বৃদ্ধিৰ বাবে ব্যৱহাৰ কৰিছে মুম্বাই আৰক্ষীয়ে। ছ'চিয়েল মিডিয়াত আৰক্ষীয়ে ভিডিঅ'টো শ্বেয়াৰ কৰি অৱশেষত উক্ত ভিডিঅ'টোতে লিখিছে- 'Wash Your Hands Wash Corona Away'। অৰ্থাৎ হাত ধুই কোৰোনাক দূৰত ৰাখক।
উল্লেখ্য যে, পুনৰ মহাৰাষ্ট্ৰত বৃদ্ধি পাবলৈ ধৰিছে কোৰোনাৰ সংক্ৰমণ। ইয়াৰ প্ৰতি লক্ষ্য ৰাখি মঙলবাৰে বালাঘাটত সান্ধ্য আইন জাৰি কৰা হয়। নিশা ১০ বজাৰ পৰা পুৱা ৬ বজালৈকে জাৰি থাকিব সান্ধ্য আইন। ২০২০চনৰ লকডাউনৰ সেই সময়চোৱাৰ পাছত যেন আকৌ পূৰ্বৰ সেই সময় ঘূৰি আহিব যেন অনুমান কৰা হৈছে। কিন্তু সকলোৱে পূৰ্বৰ দৰে মাস্ক, হেণ্ড চেনিটাইজাৰৰ লগতে যিমানবোৰ সাৱধানতামূলক ব্যৱস্থা গ্ৰহণ কৰিব লাগে সেইবোৰ কৰিলে এই ভাইৰাছৰ পৰা ৰক্ষা পৰিব পাৰি।
